ธนาคารทหารไทยแต่งตั้งนางเสาวนีย์ กมลบุตร เป็นประธานกรรมการ
ที่ประชุมคณะกรรมการธนาคารทหารไทย&nbsp;มีมติแต่งตั้ง นางเสาวนีย์ กมลบุตร ซึ่งปัจจุบันเป็นกรรมการธนาคาร ให้ดำรงตำแหน่งประธานกรรมการธนาคาร ตั้งแต่วันที่ 18 ธันวาคม 2552 เป็นต้นไป
21 ธ.ค. 2552

ที่ประชุมคณะกรรมการธนาคารทหารไทย มีมติแต่งตั้ง นางเสาวนีย์ กมลบุตร ซึ่งปัจจุบันเป็นกรรมการธนาคาร ให้ดำรงตำแหน่งประธานกรรมการธนาคาร ตั้งแต่วันที่ 18 ธันวาคม 2552 เป็นต้นไป
นายบุญทักษ์ หวังเจริญ ประธานเจ้าหน้าที่บริหาร ธนาคารทหารไทย กล่าวว่า นางเสาวนีย์ มีบทบาทสำคัญในการกำหนดนโยบายและติดตามกำกับดูแลกิจการธนาคารอย่างใกล้ชิด โดยเฉพาะอย่างยิ่งโครงการ TMB Transformation ตลอดระยะที่ผ่านมาในฐานะกรรมการธนาคาร และกรรมการบริหาร 
นางเสาวนีย์ อายุ 57 ปี จบการศึกษา รัฐศาสตร์บัณฑิต และ รัฐศาสตร์มหาบัณฑิตจากมหาวิทยาลัยธรรมศาสตร์ ผ่านการอบรมหลักสูตรสำหรับนักบริหารระดับสูงจากสถาบันการศึกษาที่มีชื่อเสียงหลายสถาบัน และได้รับราชการในกระทรวงการคลังมาโดยตลอด โดยได้ดำรงตำแหน่งทางบริหารที่สำคัญ ได้แก่ หัวหน้าทีมงานเฉพาะกิจ “บริการที่ดีแก่ผู้เสียภาษี”, หัวหน้าทีมทำ Reengineering กรมสรรพากร, รองอธิบดีกรมสรรพากร, ที่ปรึกษาด้านประสิทธิภาพกรมสรรพากร (ระดับ 10), ผู้ตรวจราชการกระทรวงการคลัง และ ปัจจุบันดำรงตำแหน่งรองปลัดกระทรวงการคลัง